**Πράξη    9/ 26 -9 -2022**

**ΘΕΜΑ:« Σύνταξη ετήσιου Σχεδίου Δράσης για την εφαρμογή των**

**Εργαστηρίων Δεξιοτήτων στην Πρωτοβάθμια Εκπαίδευση».**

Στον Αλμυρό και στο γραφείο του 3ου Δημοτικού Σχολείου Αλμυρού σήμερα 26   Σεπτεμβρίου  2022, ημέρα Δευτέρα και ώρα 13:20 ο Σύλλογος Διδασκόντων συνήλθε σε έκτακτη συνεδρίαση, μετά από πρόσκληση του Δ/ντή για να συζητήσει το παραπάνω θέμα.

Αφού έγινε εισήγηση του Δ/ντή για το νομοθετικό πλαίσιο εφαρμογής  των Εργαστηρίων Δεξιοτήτων στο Ωρολόγιο Πρόγραμμα όλων των τάξεων, ο Σ. Δ. έλαβε υπόψη:

1. Την εισήγηση του Δ/ντή

2. Τον νόμο 4692/2020 (ΦΕΚ Α) “Αναβάθμιση του Σχολείου και άλλες διατάξεις”.

3. Το ΦΕΚ 3567 Β ́/04-08-2021 στο οποίο δημοσιεύθηκε η με αριθ. πρωτ. 94236/ΓΔ4

Υπουργική Απόφαση με θέμα: «Πλαίσιο Προγράμματος Σπουδών για τα Εργαστήρια Δεξιοτήτων όλων των τύπων σχολικών μονάδων, Νηπιαγωγείων, Δημοτικών και των Γυμνασίων»

4. Το ΦΕΚ 3791 Β ́/13-08-2021 στο οποίο δημοσιεύθηκε η με αριθ. πρωτ. Φ.31/94185/Δ1/29-07-2021 Υπουργική Απόφαση με θέμα: «Εργαστήρια Δεξιοτήτων στην Πρωτοβάθμια Εκπαίδευση».

5. Το με αρ.πρωτ. 103235/ΓΔ4/24-08-2021 έγγραφο του Υ.ΠΑΙ.Θ «Οδηγίες για την εφαρμογή των Εργαστηρίων Δεξιοτήτων για το

σχολικό έτος 2021-2022».

6. Το υλικό της Επιμόρφωσης του ΙΕΠ

Ομόφωνα  αποφάσισε:

Την σύνταξη ετήσιου σχεδίου Δράσης για το σχολικό έτος 2022-2023 με κεντρικό άξονα  το Όραμα του Σχολείου, την ενεργή συμμετοχή των  μαθητών και την ανάγκη αλλαγής στάσεων απέναντι στα σύγχρονα προβλήματα.

Στα πλαίσια των 4 θεματικών κύκλων, θα επιδιωχθεί να καλλιεργηθούν δεξιότητες νου, μάθησης, ζωής, επιστήμης και Τεχνολογίας.

Στόχος των Εργαστηρίων Δεξιοτήτων είναι η μάθηση μέσω ομαδοσυνεργατικής, δημιουργικής και κριτικά αναστοχαζόμενης διδακτικής μεθοδολογίας, η ενίσχυση των δεξιοτήτων ζωής, διαμεσολάβησης και υπευθυνότητας, η ενίσχυση των δεξιοτήτων ψηφιακής μάθησης και τεχνολογίας.

Όραμα του σχολείου μας

Να δημιουργήσουμε ένα σχολείο που τους χωράει όλους, χωρίς αποκλεισμούς και χωρίς προϋποθέσεις, με αποδοχή της διαφορετικότητας. Ένα σχολείο ανοικτό στην κοινωνία, με την εκπαίδευση των μαθητών μέσα από καινοτόμα προγράμματα. Σύνδεση με φορείς της τοπικής κοινωνίας, καλλιεργώντας δεξιότητες του 21ου αιώνα, όπως η δημιουργική σκέψη, η κριτική σκέψη. Βασικό εργαλείο η συνεργασία, έτσι ώστε να προετοιμάσουμε τους μαθητές μας να γίνουν οι αυριανοί ενεργοί πολίτες.

Ένα σχολείο μέσα από το οποίο οι μαθητές θα αποκτήσουν αξίες στάσεις και δεξιότητες ώστε να γίνουν πολίτες κριτικά σκεπτόμενοι, υπεύθυνοι, πολίτες που σέβονται το περιβάλλον και τη διαφορετικότητα, πολίτες που αναλαμβάνουν πρωτοβουλίες,καινοτομούν και ανταπεξέρχονται στις αλλαγές και στις δυσκολίες της ζωής.

Σε συνεργασία με τους εκπαιδευτικούς και την τοπική κοινωνία αναδιαμορφώνεται η ταυτότητα του σχολείου και δίνεται έμφαση στη συνεργασία, την ενδυνάμωση των εκ/κών και την ενδοσχολική επιμόρφωση.

**Προγραμματισμός σχεδίων δράσης Τάξεων-Τμημάτων:**

**Α. Θεματικός κύκλος: «Ζω καλύτερα - Ευ Ζην»**

Σχέδιο Δράσης σύμφωνα με το  Όραμα του Σχολείου

 **Α τάξη:Υποενότητα: Υγεία:Διατροφή-Αυτομέριμνα, Οδική Ασφάλεια**

**Τίτλος:** **Δόντια γερά και υγιή, τα φροντίζω στη στιγμή!**

**Εκπαιδευτικο**ί: Καραβασίλη Ελένη (ΠΕ70), Ντουμανάκου Μαρία (ΠΕ70)

**Δεξιότητες:** Ομαδικότητα, συνεργασία, ζωγραφική, επικοινωνία – οργανωτική
σκέψη.

**Στόχοι:**

* Να αποκτήσουν σωστές διατροφικές συνήθειες που συμβάλλουν στη διατήρηση της στοματικής υγείας.
* Να ενημερωθούν οι γονείς και να συμβάλλουν στην απόκτηση υγιεινών συνηθειών και κανόνων στοματικής υγιεινής
* Να κατανοήσουν τους τρόπους πρόληψης: σωστό βούρτσισμα, συχνός οδοντικός έλεγχος, υγιεινή διατροφή

 Β΄ Τάξη: **Υποενότητα: Ψυχική και Συναισθηματική Υγεία - Πρόληψη**

**Τίτλος:** *Εγώ και οι συμμαθήτριες/τες μου*

**Εκπαιδευτικοί:** Μαλλιαρού Μαρία(ΠΕ70), Σκλαβούνου Σοφία (ΠΕ70), Χατζηκυριάκου Ευτυχία (ΠΕ70-ΕΑΕ)

***Δεξιότητες:***: Κριτική σκέψη, δημιουργικότητα, συνεργασία, επικοινωνία, ευελιξία, προσαρμοστικότητα, πρωτοβουλία, οργανωτική ικανότητα, πρωτοτυπία Διαπροσωπικές σχέσεις, Ψυχική Υγεία,, Κριτική σκέψη, Δημιουργικότητα, Επικοινωνία.

**Στόχοι:** Οι μαθητές/τριες α) να γνωρίσουν ο ένας τον/την άλλο/η και να δημιουργήσουν μια «δυνατή ομάδα», β) να «ανακαλύψουν» τον εαυτό τους και τα ιδιαίτερα χαρακτηριστικά τους, γ) να αποδεχτούν την εμφάνισή τους και τη διαφορετικότητά τους, δ) να «ανακαλύψουν» την οικογένειά τους και να αντιληφθούν το θεσμό της οικογένειας, ε) να γνωρίσουν το σχολείο τους ως φορέα κοινωνικοποίησης, την τάξη τους και τους/τις συμμαθητές/τριες και να αναπτυχθούν υγιείς σχέσεις ανάμεσά τους.

 **Γ΄** Τάξη: **Υποενότητα:** **Γνωρίζω το σώμα μου-Σεξουαλική διαπαιδαγώγηση**

**Τίτλος:** **«Γνωρίζω το σώμα μου και το προστατεύω**»

**Εκπαιδευτικοί:** Αντωνόπουλος Δημήτριος (ΠΕ 11), Καλτσά Ελένη (ΠΕ70.50)

**Δεξιότητες:** δημιουργικότητα, επικοινωνία, κριτική σκέψη, συνεργασία, δεξιότητες μάθησης, δεξιότητες σκέψης, αυτογνωσία, αυτομέριμνα, αυτοπροστασία, αυτοφροντίδα , αυτοπεποίθηση

**Στόχοι:** Οι μαθητές πρέπει να είναι ικανοί/ές :

● Να συγκρίνουν διαφορετικά στάδια ανάπτυξης και να αντιληφθούν τον κύκλο της ζωής.

• Να ανακαλύψουν και να μάθουν με βιωματικό τρόπο τα μέρη του σώματός τους.

• Να γνωρίσουν τις λειτουργίες και τα βασικά συστήματα του ανθρώπινου σώματος.

• Να διακρίνουν τις βασικές λειτουργίες του πεπτικού συστήματος.

• Να γνωρίσουν τη μορφολογία της στοματικής κοιλότητας και τη χρησιμότητά της.

 **Δ1΄** Τάξη: **Υποενότητα: Υγεία:Διατροφή-Αυτομέριμνα, Οδική Ασφάλεια**

**Τίτλος:** ‘’ Γερά δόντια’’

**Εκπαιδευτικός**: Καλαντζής Γεώργιος ΠΕ70

**Δεξιότητες:** Μέσω του προγράμματος αυτού οι μαθητές καλλιεργούν την κριτική σκέψη, την δημιουργικότητα, την συνεργασία, την επικοινωνία, την ευελιξία, την πρωτοβουλία, την οργανωτική ικανότητα και την επίλυση προβλημάτων. Επιπλέον, οι μαθητές πρόκειται να ευαισθητοποιηθούν στο θέμα της προληπτικής ιατρικής και ιδιαίτερα στον τομέα της στοματικής υγιεινής.

**Στόχοι:** Οι μαθητές -τριες θα γνωρίσουν την στοματική κοιλότητα, τα όργανα που βρίσκονται σε αυτήν και τις λειτουργίες που επιτελούν. Επιπλέον, θα γνωρίσουν γενικά τα δόντια, θα αντιληφθούν την σπουδαιότητα της διατροφής των δοντιών, θα κατανοήσουν την αξία της φροντίδας των δοντιών, θα συνειδητοποιήσουν την σημασία της προληπτικής ιατρικής του οδοντιάτρου.

**Δ2΄ τάξη: Υποενότητα: Υγεία:Διατροφή-Αυτομέριμνα, Οδική Ασφάλεια**

**Τίτλος: ‘**’ **Τρώμε υγιεινά’’**

**Εκπαιδευτικοί: Ψωμαδοπούλου Ζωή** (ΠΕ 70), **Κατσιαβριά Άννα-Μαρία** (ΠΕ71)

**Δεξιότητες:** δημιουργικότητα, επικοινωνία ,κριτική σκέψη ,πρωτοβουλία συνεργασία.

**Στόχοι:** α) Να ανακαλύψουν οι μαθητές την αξία της υγιεινής διατροφής, 2)Να γνωρίσουν τι χρειάζεται ο οργανισμός για να λειτουργήσει σωστά,3)Να ξεχωρίζουν τα υγιεινά από τα ανθυγιεινά προιόντα.

**Ε1΄ Τάξη: Υποενότητα: Ψυχική και συναισθηματική υγεία - πρόληψη**

**Τίτλος:** «Η Φιλία»

**Εκπαιδευτικός:** Κρίκη Ευαγγελία (ΠΕ70)

**Δεξιότητες**:

κριτική σκέψη, επικοινωνία, συνεργασία, δημιουργικότητα, αυτομέριμνα, κοινωνικές δεξιότητες, ενσυναίσθηση και ευαισθησία, πολιτειότητα, προσαρμοστικότητα,.

**Στόχοι:** Τα παιδιά να επικοινωνούν αποτελεσματικά τις σκέψεις και τα συναισθήματά τους, να ενισχύσουν την αυτοαντίληψη και την αυτοεκτίμηση, να απολαμβάνουν την ικανότητα να εκφράζονται και να δημιουργούν αλλά και την υπευθυνότητα να διαχειρίζονται τη ζωή τους.

**Ε2΄ Τάξη: Υποενότητα: Ψυχική και συναισθηματική υγεία - πρόληψη**

**Τίτλος: «Σκέφτομαι θετικά ,εκφράζομαι και συνεργάζομαι»**

**Εκπαιδευτικός**: Κορδέλα Μαρία

Δεξιότητες: Συνεργασία, ενσυναίσθηση, Στρατηγική σκέψη.

**Στ΄ Τάξη: Υποενότητα:** **Γνωρίζω το σώμα μου-Σεξουαλική διαπαιδαγώγηση**

**Τίτλος: «Χτίζοντας υγιείς σχέσεις ανάμεσα στα φύλα»**

**Εκπαιδευτικός: Τζιοβάρα Παναγιώτα (ΠΕ70), Τσιαγκλιώτης Γεώργιος (ΠΕ86)**

**Δεξιότητες:** Δημιουργικότητα, Επικοινωνία, Κριτική Σκέψη, Συνεργασία, Αυτομέριμνα, ανθεκτικότητα, ενσυναίσθηση και ευαισθησία, κοινωνικές δεξιότητες

**Στόχοι:**

Οι μαθητές/τριες να γνωρίσουν το σώμα τους.

Οι μαθητές/τριες να διαμορφώσουν υγιείς σχέσεις με το άλλο φύλο.

Οι μαθητές/τριες να αναπτύξουν αυτοεκτίμηση και σεβασμό για τα ανθρώπινα δικαιώματα και την ισότητα των φύλων.

**Διάρκεια : Οκτώβριος- Νοέμβριος**.

**Β. Θεματικός κύκλος: Φροντίζω το Περιβάλλον**

**Σχέδιο Δράσης σύμφωνα με το  Όραμα του  Σχολείου**

 **Α τάξη: Υποενότητα: Οικολογία-Παγκόσμια και Τοπική Φυσική κληρονομιά**

**Τίτλος: «Με τα ζώα έτσι κι αλλιώς»**

**Δεξιότητες**: Κριτική σκέψη, Επικοινωνία, Συνεργασία, Δημιουργικότητα, Παραγωγική μάθηση μέσω των τεχνών και της δημιουργικότητας.

**Σκοπός** του προγράμματος είναι η βελτίωση γνώσεων, στάσεων και αξιών, κυρίως όμως δεξιοτήτων των μαθητών/τριών σε σχέση με τα ζώα.

**Στόχοι:** Οι μαθητές/τριες ευαισθητοποιούνται και ενεργοποιούνται προκειμένου να προστατέψουν κάθε κρίκο της αλυσίδας του οικοσυστήματος γύρω τους.

Β τάξη: **Υποενότητα: Φυσικές καταστροφές, Πολιτική Προστασία**

**Τίτλος: Μαθαίνω για τις φυσικές καταστροφές**

**Δεξιότητες:** Δεξιότητες μάθησης, κοινωνικές δεξιότητες, αυτομέριμνα, ενσυναίσθηση και ευαισθησία, πολιτειότητα, προσαρμοστικότητα, στρατηγική σκέψη, επίλυση προβλημάτων, ψηφιακές δεξιότητες

**Στόχοι:** Οι μαθητές/τριες θα γνωρίσουν ποιες είναι οι φυσικές καταστροφές και πώς οι ίδιοι μπορούν να δράσουν στην πρόληψη αλλά και στην προστασία. Η ενασχόληση με αυτή τη θεματική θα ενδυναμώσει ψυχολογικά τα παιδιά, ώστε να μπορούν να δράσουν συλλογικά σε μία κατάσταση κινδύνου αποτελώντας έτσι μία ομάδα «σχολικής προστασίας» κυρίως όμως θα τους παρέχειερεθίσματα για να υιοθετήσουν έναν οικολογικό τρόπο ζωής.

Γ΄ Τάξη: **Υποενότητα: Παγκόσμια τοπική και πολιτιστική κληρονομιά.**

**Τίτλος:** Γνωρίζω τα μουσεία

**Δεξιότητες**: αυτομέριμνα, κριτική σκέψη, συνεργατικότητα, επικοινωνία, δημιουργικότητα, ενίσχυση πρακτικών δεξιοτήτων, υπευθυνότητα

**Στόχοι:**

* Υιοθέτηση «σωστής» συμπεριφοράς κατά την επίσκεψη σε ένα μουσείο
* Γνωριμία με τα είδη των μουσείων και το περιεχόμενό τους
* Γνωριμία με την ιστορία του τόπου μας
* Συνειδητοποίηση της σημασίας της πολιτισμικής και πολιτιστικής μας κληρονομιάς

 Δ1΄ Τάξη: **Υποενότητα: Οικολογία-Παγκόσμια και Τοπική Φυσική κληρονομιά**

**Τίτλος:** **«Το δάσος».**

**.**

**Δεξιότητες**: Μέσω του προγράμματος αυτού οι μαθητές καλλιεργούν την κριτική σκέψη, την δημιουργικότητα, την συνεργασία, την επικοινωνία, την ευελιξία, την πρωτοβουλία, την οργανωτική ικανότητα και την επίλυση προβλημάτων. Επιπλέον, οι μαθητές πρόκειται να ευαισθητοποιηθούν στο θέμα των σοβαρών απειλών που αντιμετωπίζουν τα δάση, όπως η ατμοσφαιρική ρύπανση, η υποβάθμιση του εδάφους, ο αυξανόμενος αριθμός δασικών πυρκαγιών καθώς και η κακή διαχείριση της δασικής κληρονομιάς

**Στόχοι:** Οι μαθητές, -τριες θα διασαφηνίσουν την έννοια του δάσους και του δασικού οικοσυστήματος, θα έρθουν σε επαφή με το δάσος και τα ζώα που ζουν σε αυτό και θα συνδέσουν το δάσος με την αναψυχή και την κοινωνική ευθύνη απέναντι σε αυτό.

**Δ2΄ τάξη: Υποενότητα: Οικολογία-Παγκόσμια και Τοπική Φυσική κληρονομιά**

**Τίτλος**: «Η χλωρίδα του τόπου μας’’.

**Δεξιότητες:** Κριτική σκέψη ,συνεργασία, δημιουργικότητα , πρωτοβουλία ,τεχνικές μάθησης.

**Στόχοι:** α) Να γνωρίσουν οι μαθητές τα φυτά του τόπου τους και τα προστατευόμενα δάση, β) Να αποκτήσουν οικολογική συνείδηση, γ) Να σέβονται το περιβάλλον και να το προστατεύουν.

**Ε1΄ Τάξη: Υποενότητα: Φυσικές Καταστροφές, Πολιτική προστασία**

**Τίτλος:** «Αναλαμβάνουμε δράση για το κλίμα που αλλάζει»

**Δεξιότητες:** Κριτική σκέψη, Επικοινωνία, Συνεργασία, Δημιουργικότητα**,** Αυτομέριμνα, ενσυναίσθηση και ευαισθησία, Πολιτειότητα, Προσαρμοστικότητα, Υπευθυνότητα.

**Στόχοι**: Ενίσχυση της ανθεκτικότητας και της προσαρμοστικής ικανότητας έναντι των κινδύνων και των φυσικών καταστροφών που απορρέουν από την κλιματική αλλαγή. Στην ενσωμάτωση μέτρων για την αντιμετώπισή της και στη βελτίωση της εκπ/σης και ευαισθητοποίησης σχετικά με θέματα που αφορούν τον μετριασμό της κλιματικής αλλαγής, την προσαρμογή, τη μείωση των επιπτώσεών της.

**Ε2΄ Τάξη: Υποενότητα: Φυσικές Καταστροφές, Πολιτική προστασία**

**Τίτλος:** **«** Η κλιματική αλλαγή είναι εδώ»

Δεξιότητες: Συνεργασία, ενσυναίσθηση, Στρατηγική σκέψη.

**Στ΄ Τάξη: Υποενότητα: Παγκόσμια τοπική και πολιτιστική κληρονομιά.**

**Τίτλος:** Το παιδί και τα μνημεία της πόλης του

**Δεξιότητες:α**)επικοινωνία, συνεργασία, κριτική σκέψη,

β)ενσυναίσθηση και ευαισθησία, παραγωγικότητα, πολιτειότητα

γ)ανάλυση περιεχομένου από έντυπα και ηλεκτρονικά μέσα

δ)στρατηγική σκέψη**.**

**Στόχοι:**

Οι μαθητές να γνωρίσουν τα είδη των μουσείων και το περιεχόμενό τους.

Να συμπεριφέρονται «σωστά» κατά την επίσκεψή τους σε κάποιο μουσείο.

Οι μαθητές να γνωρίσουν τα μνημεία της πόλης τους και την ιστορία του τόπου τους**.**

**Διάρκεια: Δεκέμβριος- Ιανουάριος**

**Γ. Θεματικός κύκλος: ΕΝΔΙΑΦΕΡΟΜΑΙ ΚΑΙ ΕΝΕΡΓΩ**

**Σχέδιο Δράσης σύμφωνα με το  Όραμα του  Σχολείου**

**Α τάξη: Υποενότητα: «Ανθρώπινα Δικαιώματα».**

Τίτλος: Τα δικαιώματα των παιδιών.

**Δεξιότητες:** ψηφιακές δεξιότητες, δεξιότητες κοινωνικής ζωής**.**

**Στόχοι:** Οι μαθητές:

Να γνωρίσουν οι μικροί μαθητές κείμενα που αναφέρονται στην προστασία των δικαιωμάτων των παιδιών.

Να κατανοήσουν τη σημασία τους, τόσο για τη ζωή των ίδιων, όσο και για τη ζωή όλων των ανθρώπων.

Να ενδιαφερθούν, να ενεργήσουν, να αποκτήσουν κοινωνική συναίσθηση και ευθύνη.

Β τάξη: **Υποενότητα:** **Εθελοντισμός – Διαμεσολάβηση**

**Τίτλος**: **Φροντίζω και ενεργώ για το πάρκο της γειτονιάς**

**Δεξιότητες**: Ακρόασης, παρατήρησης, συνεργασίας, δημιουργικότητας, κριτική σκέψη, δεξιότητες του Νου, κοινωνική ευθύνη, ψηφιακές δεξιότητες.

**Στόχοι:** Το πρόγραμμα βασίζεται στην εκμάθηση μέσω επίλυσης προβλήματος, καθώς τα παιδιά αφορμούμενα από το πρόβλημα, διερευνούν, δοκιμάζουν, ανακαλύπτουν και σχεδιάζουν δράσεις, ώστε να οδηγηθούν στη λύση. Έτσι θα γίνουν μελλοντικοί ενεργοί πολίτες, δημιουργικά σκεπτόμενοι και υπεύθυνοι**.**

 Γ΄ Τάξη: **Υποενότητα: Συμπερίληψη - Αλληλοσεβασμός –Διαφορετικότητα**

**Τίτλος:** «Σταματώ τις διακρίσεις – Αποδέχομαι τον άλλο»

**Δεξιότητες:** Δημιουργικότητα, κριτική σκέψη, επικοινωνία, παραγωγική μάθηση μέσω των τεχνών, δεξιότητες ζωής (ενσυναίσθηση και ευαισθησία)

**Στόχοι:** Οι μαθητές/τριες να είναι ικανοί/ες:

• Να βλέπουν την ομάδα της τάξης τους ως μια ομάδα που απαρτίζεται από μέλη που όλα μεταξύ τους έχουν κοινά και διαφορετικά στοιχεία

• Να βλέπουν τον εαυτό τους ως μέλος μιας τέτοιας κοινότητας

• Να συνειδητοποιήσουν την ύπαρξη ατομικών διαφορών ακόμη και μεταξύ των μελών μιας πολύ μικρής ομάδας

• Να προβληματιστούν για τις προσωπικές τους αντιλήψεις και στερεότυπα

• Να αναπτύξουν ενσυναίσθηση

 Δ1΄ Τάξη: **Υποενότητα: «Ανθρώπινα Δικαιώματα»**

**Τίτλος**: Είμαι παιδί και έχω δικαίωμα να…

**Δεξιότητες**: Μέσω του προγράμματος αυτού οι μαθητές αναγνωρίζουν τα ανθρώπινα θεμελιώδη δικαιώματα, να τα προωθούν μέσα από την προσωπική και κοινωνική τους ζωή και αναπτύσσουν την συνεργασία και την συνεργατικότητα εντός της ομάδας

**Στόχοι:** Οι μαθητές θα ανακαλύψουν την αξία των ανθρώπινων δικαιωμάτων στην ζωή τους, θα εντοπίσουν καταστάσεις απόλαυσης και καταπάτησης των δικαιωμάτων προβαίνοντας σε προτάσεις για την υπεράσπισή τους και θα υιοθετήσουν το δικαίωμα της ελεύθερης έκφρασης και επιχειρηματολογίας.

**Δ2΄ τάξη: Υποενότητα: «Ανθρώπινα Δικαιώματα»**

**Τίτλος:** «**Διαφορετικότητα»**

**Δεξιότητες:** Δημιουργικότητα, κριτική σκέψη, επικοινωνία, παραγωγική μάθηση μέσω των τεχνών, δεξιότητες ζωής (ενσυναίσθηση και ευαισθησία).

**Στόχος:** α) Να γνωρίσουν οι μαθητές τα δικαιώματά τους, β)Να σεβαστούν την ισότητα των ανθρώπων, γ) Να μην κάνουν διακρίσεις**.**

**Ε1 ΄ Τάξη: Υποενότητα:** **Εθελοντισμός – Διαμεσολάβηση**

**Τίτλος:** Αναλαμβάνουμε δράση!

**Δεξιότητες:** Υπευθυνότητα, Δεξιότητες διαμεσολάβησης και κοινωνικής ενσυναίσθησης**.**

**Στόχοι:** Οι μαθητές να κατανοήσουν τους ρόλους των ατόμων στις διάφορες ομάδες

και την αλληλεπίδραση ατόμου-ομάδας.

Να αποδέχονται την ετερότητα και να εκτιμούν την αξία της κοινωνικής δικαιοσύνης.

Να επιθυμούν την ενεργό συμμετοχή τους στην αντιμετώπιση θεμάτων και προβλημάτων.

**Ε2 ΄ Τάξη: Υποενότητα: Εθελοντισμός – Διαμεσολάβηση**

**Τίτλος:** «Το ένα χέρι βοηθάει το άλλο»

**Δεξιότητες: Δημιουργικότητα, Δεξιότητες διαμεσολάβησης και κοινωνικής ενσυναίσθησης, Δεξιότητες του νου: Οργανωσιακή σκέψη**

**Στ1΄ Τάξη: Υποενότητα: Συμπερίληψη - Αλληλοσεβασμός –Διαφορετικότητα**

**Τίτλος: « Κι αν δε μοιάζουμε, μπορούμε να ταιριάζουμε»**

**Δεξιότητες:**α) επικοινωνία, συνεργασία, παραγωγική μάθηση μέσω των

τεχνών και της δημιουργικότητας β)ενσυναίσθηση και ευαισθησία,

πολιτειότητα, υπευθυνότητα, προγραμματισμός, αποτελεσματικότητα, γ)

ανάλυση περιεχομένου από έντυπη μορφή και ηλεκτρονικά μέσα δ)πλάγια

σκέψη.

**Στόχοι:**

**Γνωριμία με τον εαυτό τους και τους άλλους.**

**Οι μαθητές να κατανοήσουν την έννοια της διαφορετικότητας.**

**Οι μαθητές να αναγνωρίσουν την αξία της διαφορετικότητας.**

**Οι μαθητές να συναισθανθούν τον κοινωνικό αποκλεισμό.**

**Οι μαθητές να αντιληφθούν τις ομοιότητές τους.**

**Οι μαθητές να ευαισθητοποιηθούν απέναντι σε ανθρώπους με αναπηρία και να κατανοήσουν την ευκαιρία ίσων ευκαιριών**

**Διάρκεια: Φεβρουάριος – Μάρτιος**

**Δ. Θεματικός κύκλος: Δημιουργώ και καινοτομώ**

**Σχέδιο Δράσης σύμφωνα με το  Όραμα του  Σχολείου**

**Α τάξη: Υποενότητα: STEM/Εκπαιδευτική Ρομποτική**

**Τίτλος:** Οι μικροί εξερευνητές.

**Δεξιότητες:** συνδυαστικές δεξιότητες, ψηφιακής τεχνολογίας, επικοινωνίας και
συνεργασίας, δημιουργικότητα, δεξιότητες του νου.

**Στόχοι:** Οι μαθητές:

Να αναπτύξουν δεξιότητες απαραίτητες για το μελλοντικό τους ρόλο ως

πολίτες του κόσμου.

Να εξερευνήσουν, να ανακαλύψουν τα μνημεία της Ελλάδας.

Να οικοδομήσουν τη γνώση μέσα από τα βιώματά τους (βιωματική μάθηση).

**Β τάξη**: **Υποενότητα: Επιχειρηματικότητα -Αγωγή Σταδιοδρομίας-Γνωριμία με τα επαγγέλματα**

**Τίτλος:** **Μηχανικός μανιταριού και ηλεκτρολόγος παγωτού**

**Δεξιότητες: :** κριτική σκέψη, επικοινωνία συνεργασία, δημιουργικότητα, πρωτοβουλία, βιωματική μάθηση

**Στόχοι:** Οι μαθητές/τριες α) να κατανοήσουν την έννοια του επαγγέλματος στη ζωή του ανθρώπου, β) να γνωρίσουν διάφορα επαγγέλματα που υπάρχουν σήμερα και γ) να διαπιστώσουν ότι τα επαγγέλματα αλλάζουν με την πάροδο των ετών**.**

 Γ΄ Τάξη: **Υποενότητα: Επιχειρηματικότητα -Αγωγή Σταδιοδρομίας-Γνωριμία με τα επαγγέλματα**

**Τίτλος:** Γνωρίζω τα επαγγέλματα

**Δεξιότητες** : κριτική σκέψη, επικοινωνία, συνεργασία, δημιουργικότητα, πρωτοβουλία, οργανωτική ικανότητα

**Στόχοι: Οι μαθητές/τριες:**

• Να διαπιστώσουν ότι τα επαγγέλματα αλλάζουν με την πάροδο του χρόνου.

• Να γνωρίσουν νέα επαγγέλματα.

• Να διακρίνουν τα χαρακτηριστικά τους.

• Να προσπαθήσουν να αποβάλλουν στερεοτυπικές αντιλήψεις σχετικά με τα επαγγέλματα.

 **Δ1΄ Τάξη**: **Υποενότητα: STEM/Εκπαιδευτική Ρομποτική**

**Τίτλος: «Οι μικροί εξερευνητές».**

**Δεξιότητες:** Μέσω του προγράμματος αυτού οι μαθητές θα καλλιεργήσουν δεξιότητες όπως κριτική σκέψη, δημιουργικότητα, συνεργασία, καθώς και δεξιότητες τεχνολογίας όπως ρομποτική/υπολογιστική σκέψη, επίλυση προβλημάτων και καινοτομία.

**Στόχος** μας είναι οι μαθητές να εξοικειωθούν με τον υπολογιστή και το διαδίκτυο, να παράγουν υλικό πολυμεσικής μορφής για την αξιοποίηση του σε παρουσιάσεις, να επιλύουν προβλήματα βασισμένα στην αλγοριθμική προσέγγιση

**Δ2΄ τάξη: Υποενότητα: STEM/Εκπαιδευτική Ρομποτική**

**Τίτλος: «Μαθητές-Επιστήμονες»**

**Δεξιότητες:** κριτική σκέψη, επικοινωνία συνεργασία, δημιουργικότητα, πρωτοβουλία, οργανωτική ικανότητα, μελέτη περιπτώσεων και επίλυση προβλημάτων

**Στόχοι:** α) Αναζήτηση και επιλογή πληροφοριών στον υπολογιστή, β) Εξοικείωση με τις δυνατότητές του ,γ) Δημιουργική χρήση του Η/Υ, δ) Χρήση ψηφιακών μέσων.

**Ε1΄ Τάξη: Υποενότητα: STEM-Εκπαιδευτική Ρομποτική**

**Τίτλος: «Σχεδιάζουμε ένα ρομπότ»**

**Δεξιότητες:**

* Μάθησης 4Cs (σεβασμός, αυτεπάρκεια, αυτόνομη μάθηση, ακρόαση-παρατήρηση, γλωσσικές-επικοινωνιακές, συνεργασία, επίλυση συγκρούσεων).
* •Ζωής (πολιτειότητα, υπευθυνότητα, ανθεκτικότητα, προσαρμοστικότητα),
* •Ψηφιακές (πληροφορίες επεξεργασία δεδομένων, δημιουργία ψηφιακού περιεχομένου, επίλυση προβλήματος με ψηφ. μέσα) και
* •Του νου(αναλυτική και κριτική σκέψη).

**ΣΤΟΧΟΙ**

Να διερευνήσουν οι μαθητές σύγχρονες τεχνολογικές εφαρμογές (ρομπότ) και τις αρχές με τις οποίες λειτουργούν , εφαρμόζοντας την επιστημονική μέθοδο. Να αναγνωρίζουν το μοτίβο αίτιο-αποτέλεσμα .Να συγκρίνουν ως συστήματα τα ρομπότ, οι υπολογιστές, οι αυτοματισμοί.

**Ε2΄ Τάξη: Υποενότητα: STEM-Εκπαιδευτική Ρομποτική**

**Τίτλος:** «Γνωρίζουμε τον κόσμο με πειράματα και κατασκευές»

**Α) Δεξιότητες του νου: Μελέτη περιπτώσεων, Κατασκευές**

 **Δεξιότητες ζωής: Πρωτοβουλία, Οργανωτική ικανότητα, Προγραμματισμός, Παραγωγικότητα**

 **Δεξιότητες Μάθησης: Δημιουργικότητα**

**Στ΄ Τάξη: Υποενότητα: Επιχειρηματικότητα -Αγωγή Σταδιοδρομίας-Γνωριμία με τα επαγγέλματα**

**Τίτλος**: «Τα επαγγέλματα του μέλλοντος»

**Δεξιότητες:** α)κριτική σκέψη, συνεργασία, επικοινωνία, δημιουργικότητα

β)πολιτειότητα, υπευθυνότητα, προγραμματισμός, παραγωγικότητα,

αποτελεσματικότητα αυτομέριμνα,

γ) ανάλυση και επεξεργασία ηλεκτρονικών δεδομένωνκοινωνικές δεδομένων

δ)στρατηγική σκέψη , κατασκευές, επίλυση προβλημάτων,μελέτη περιπτώσεων.

**Στόχοι**:

Οι μαθητές να γνωρίσουν το επάγγελμα του ψυχολόγου και να ερμηνεύσουν την αναγκαιότητα ύπαρξης του επαγγέλματος του ψυχολόγου.

Οι μαθητές να γνωρίσουν το επάγγελμα του διατροφολόγου-διαιτολόγου και να συσχετίσουν τη διατροφική συμπεριφορά με το επάγγελμα του διατροφολόγου.

Οι μαθητές να υιοθετήσουν αυτενέργεια και κριτική σκέψη

**Διάρκεια: Απρίλιος-Μάιος**

Για τον σκοπό .αυτό συντάχθηκε το παρόν πρακτικό και αφού διαβάστηκε υπογράφεται όπως ακολουθεί.

 Ο πρόεδρος Το Διδακτικό Προσωπικό

Δ/ντής του 3ου Δ.Σ. Αλμυρού

Μπασιάκος Γεώργιος